ທ່ານທຣຳ ແລະອີຈິບ ເຫັນດີ ໃຫ້ໂຈະ ການລົງ ຄະແນນສຽງ ກ່ຽວກັບ ອິສຣາແອລ
ຍັດຕິດັ່ງກ່າວຍັງ​ເວົ້າວ່າ ການຕັ້ງຖິ່ນຖານໃໝ່ ທີ່ມີຢູ່ໃນຂະນະນີ້ ແມ່ນ “ບໍ່ມີຄວາມຖືກຕ້ອງຊອບ​ທຳ​ ທາງກົດໝາຍ” ແລະເປັນ “ການລະເມີດ ຢ່າງຈະແຈ້ງ” ຕໍ່ກົດໝາຍສາກົນ.
ອີຈິບໄດ້ຂໍຮ້ອງໃຫ້ອົງການສະຫະປະຊາຊາດ ໂຈະການລົງຄະແນນສຽງ  ກ່ຽວກັບຍັດຕິການ ຮຽກຮ້ອງໃຫ້ອິສຣາແອລ ຍຸຕິການຕັ້ງບ້ານໃໝ່ຢູ່ ໃນດິນແດນຂອງປາແລັສໄຕນ໌ ຫຼັງຈາກທີ່ປະທານາທິບໍດີຂອງອີຈິບ ໄດ້ຮັບ ໂທລະສັບ ຈາກປະທານາທິບໍດີ ສະຫະລັດ ທີ່ຖືກເລືອກໃໝ່ ທ່ານດໍໂນລ ທຣຳ ຖະແຫລງການໃນວັນສຸກມື້ນີ້ ຈາກປະທານາທິບໍດີ ອີຈິບ ທ່ານ Abdel Fatta el-Sissi ໄດ້ກ່າວວ່າ ສະພາຄວາມໝັ້ນຄົງອົງການສະຫະປະຊາຊາດ ໄດ້ມີກຳນົດ ຈະຈັດກອງປະຊຸມ ໃນວັນພະຫັດວານນີ້ ເພື່ອລົງຄະແນນສຽງ ກ່ຽວກັບຍັດຕິດັ່ງກ່າວຊຶ່ງຈະຮຽກຮ້ອງ ໃຫ້ຍຸຕິການຕັ້ງບ້ານໃໝ່ ໃນດິນແດນຂອງປາແລັສໄຕນ໌ ໂດຍເອີ້ນວ່າ ທີ່ຈະໄດ້ ເຫັນຊາວອິສຣາແອລ ແລະຊາວປາແລັສໄຕນ໌ອາໄສຢູ່ຄຽງຂ້າງກັນ ດ້ວຍຄວາມສັນຕິ ຍັດຕິດັ່ງກ່າວຍັງເວົ້າວ່າ ການຕັ້ງຖິ່ນຖານໃໝ່ທີ່ມີຢູ່ໃນປັດຈຸບັນນີ້ ແມ່ນ ແລະ ເປັນຕໍ່ ກົດໝາຍສາກົນ ອິສຣາແອລ ໄດ້ພົວພັນຢ່າງໃຫຍ່ ໃນຄວາມພະຍາຍາມວິ້ງເຕັ້ນ ເພື່ອຕໍ່ຕ້ານ ມາດຕະການດັ່ງກ່າວ ສ່ວນອີຈິບ ທີ່ໄດ້ນຳສະເໜີຍັດຕິ ແມ່ນນຶ່ງໃນສິບ ສະມາຊິກຂອງສະພາຄວາມໝັ້ນຄົງ ອົງການສະຫະປະຊາຊາດ ທີ່ບໍ່ແມ່ນສະມາຊິກຖາວອນ ມັນບໍ່ຄ່ອຍໄດ້ເຫັນ ຖ້າຫາກວ່າບໍ່ເຄີຍເກີດຂຶ້ນມາກ່ອນ ທີ່ປະທານາທິບໍດີສະຫະລັດ ທີ່ຖືກເລືອກໃໝ່ ທີ່ຈະເຂົ້າໄປກ່ຽວຂ້ອງ ກັບຄວາມພະຍາຍາມດ້ານການທູດ ໃນ ຂະນະທີ່ກຳລັງເກີດຂຶ້ນຢູ່ນັ້ນ ທ່ານທຣຳ ແລະ ນາຍົກລັດຖະມົນຕີ ຂອງອິສຣາແອລ ທ່ານ Benjamin Netanyahu ໄດ້ຮຽກຮ້ອງ ໃຫ້ລັດຖະບານທ່ານໂອບາມາ ໃຊ້ສິດຢັບຢັ້ງຍັດຕິ ຂອງອົງການສະຫະ ປະຊາຊາດ ທີ່ຈະສັ່ງໃຫ້ຢຸດເຊົາ ການຕັ້ງບ້ານໃໝ່ ໃນເຂດ ຍຶດຄອງຊາວປາແລັສໄຕນ໌